ଶ୍ରୀଜଗନ୍ନାଥ ଅଷ୍ଟକମ


ଶ୍ରୀମନ୍ ମହାପ୍ରଭୁଙ୍କର ଶ୍ରୀମୁଖୋଦ୍ଗୀର୍ଣ୍ଣ ‘ଶ୍ରୀଜଗନ୍ନାଥାଷ୍ଟକ’ର ପଦ୍ୟାନୁବାଦ
(ଶ୍ରୀଳ ଯତିଶେଖର ଭକ୍ତିକୁମୁଦ ପ୍ରଭୁଙ୍କ କୃତ)
 
କାଳିନ୍ଦୀ ତଟ ବିପିନେ    ଭ୍ରମିଣ ଆନନ୍ଦ ମନେ
    ମୁରଲୀର ତାନେ ଗାନ କର ।
ଗୋପନାରୀ ମୁଖପଦ୍ମ    ଆସ୍ୱାଦ ସୁଖର ସଦ୍ମ
    ମଧୁପାନ କର ମଧୁକର ।।
ଲକ୍ଷ୍ମୀ, ଇନ୍ଦ୍ର, ବ୍ରହ୍ମା,    ଶିବ ଗଣନାଥ ଆଦି ଦେବ		
    ଯେଉଁ ରୂପେ ବନ୍ଦନ୍ତି ପୟର ।		
ଆହେ ଜଗତର ନାଥ    ସେ ରୂପେ ରହି ସତତ 
    ହୁଅ ମୋର ନୟନ ଗୋଚର ।।୧।।
	ବେଣୁଧରି ବାମ କରେ			    ଶିଖିପୁଚ୍ଛ ଶୋଭେ ଶିରେ 
    ପୀତବସ୍ତ୍ର କଟିତଟେ ଶୋଭେ ।					
କଟାକ୍ଷ ଭଙ୍ଗିମା ସେ ଯେ		  ନୟନ କୋଣେ ବିରାଜେ						
    ସହଚରୀଗଣ ମନ ଲୋଭେ ।					
ସଦା ବୃନ୍ଦାବନ ଧାମେ			    ଯେଉଁ ରୂପେ ରହି ତୁମେ						
    ନିଜ ଲୀଳା କରୁଛ ପ୍ରଚାର ।।					
ମହୋଦଧି ତୀରେ ନୀଳ    ଶୈଳ କନକ ରୁଚିର
				    ତହିଁ ମହା ମନ୍ଦିର ତୁମ୍ଭର ।
	ସଙ୍ଗେ ନେଇ ଭ୍ରାତାବର				    ବଳଭଦ୍ର ନାମ ଯାର
    				ମଧ୍ୟେ ସୁଭଦ୍ରା ସହ ବିହର ।।
ସକଳ ଦେବତା ଗଣେ				    ପଦସେବା ଅନୁକ୍ଷଣେ
    ଅବସର ତୁମେ ଦାନ କର ।
ଆହେ ଜଗତର ନାଥ 				   ସେ ରୂପେ ରହି ସତତ 
    ହୁଅ ମୋର ନୟନ ଗୋଚର ।।୩।।
କୃପାର ସାଗର ଆହେ   				ଜଳଦ କାନ୍ତି କି ବହେ 
    ମୁଖପଦ୍ମ ତୁମ ସୁଶୋଭନ ।
ଲକ୍ଷ୍ମୀ ସରସ୍ୱତୀ ସହ 				ଭ୍ରମ ତୁମେ ଅହରହ
ଦେବଗଣ ନମନ୍ତି ପୟର ।।
ଶ୍ରୁତିଗଣ ଶିଖା ଯଥା 				କହେ ତବ ଗୀତ କଥା
ସୁଖେ ତହିଁ ଅଧିଷ୍ଠାନ କର ।
ଆହେ ଜଗତର ନାଥ 				ସେ ସୁଖେ ରହି ସତତ
ହୁଅ ମୋର ନୟନ ଗୋଚର ।।୪।।
ଆହେ କୃପା ପାରାବାର 			ବନ୍ଧୁ ବିଶ୍ୱ ଜଗତର
ଯେବେ ରଥେ କରି ଆରୋହଣ ।
ଗମନ କରିବା କାଳେ 				ଭୂଦେବ ଗଣ ସକଳେ 
ସ୍ତୁତିରାଶି କରନ୍ତି ବର୍ଷଣ ।।
ଭ୍ରାତା ଭଗ୍ନୀ ସଙ୍ଗେ ଧରି 				ଶୁଣ ତୁମେ ଦୟା କରି
ତାହା ଶୁଣି ସୁଖେ ଯାତ୍ରା କର ।
ଆହେ ଜଗତର ନାଥ 				ସେ ସୁଖେ ରହି ସତତ
ହୁଅ ମୋର ନୟନ ଗୋଚର ।।୫।।   
ପଦ୍ମ ପଳାଶ ଲୋଚନ 				ପୂର୍ଣ୍ଣ ବ୍ରହ୍ମ ସନାତନ
ପାଦରଖି ଅନନ୍ତର ଶିରେ ।
ରସରେ ଆନନ୍ଦ ଧନୀ 				ରାଧାରାଣୀ ଶିରୋମଣି
ବାନ୍ଧି ତୁମେ ଆଶ୍ଳେଷ ପାଶରେ।।
ନୀଳ ପରବତେ ରହି 				ରାଧା ରସେ ଅବଗାହି 
ସୁଖ ତୁମେ ଆସ୍ୱାଦନ କର ।
ଆହେ ଜଗତର ନାଥ 				ସେ ସୁଖେ ରହି ସତତ
ହୁଅ ମୋର ନୟନ ଗୋଚର ।।୬।।   
ଲୋଡ଼ା ନାହିଁ ରାଜ୍ୟସୁଖ 			କିମ୍ବା ମାଣିକ୍ୟ ବିଭବ
ସୁଖଭୋଗ ମାୟାର ସଂସାରେ ।
ନ ଚାହେଁ ସୁନ୍ଦରୀ ନାରୀ 			ବରବଧୂ ସୁଖକରୀ 
କାମ୍ୟ ଯାହା ନିଖିଳ ବିଶ୍ୱରେ ।।
ଦେବ ଦେବ ମହାଦେବ 			କୀର୍ତ୍ତିତ ଚରିତ ତବ 
ମହାସୁଖେ ହେଉଛ ବିଭୋର ।
ଆହେ ଜଗତର ନାଥ 				ସେ ସୁଖେ ରହି ସତତ
ହୁଅ ମୋର ନୟନ ଗୋଚର ।।୭।।   
ଏହି ଅସାର ସଂସାରେ 				ହରେ ଯେହୁ ଦ୍ରୁତତରେ
ତୁମେ ପରା ସେହି ସୁରପତି ।
ହରିଣ ପାପ ସକଳ 				ବିସ୍ତାରେ ଯେ ପୁଣ୍ୟବଳ 
ଅଟ ତୁମେ ସେହି ଯଦୁପତି ।।
ଆହେ ଦୀନ ଜନତ୍ରାତା 				ନିର୍ମଳ ଭକ୍ତିପ୍ରଦାତା
ସୁଖେ ତୁମେ ଭକ୍ତି ଦାନ କର ।
ଆହେ ଜଗତର ନାଥ 				ସେ ସୁଖେ ରହି ସତତ
ହୁଅ ମୋର ନୟନ ଗୋଚର ।।୮।।

ଜଗନ୍ନାଥ ଧର୍ମ